A máltai műsorsugárzó (PBS) a 2020-as versenyzőjét az Eurovíziós Dalfesztiválra az "X Factor" című tehetségkutató műsorral választotta ki, amit február 8-án Ira Losco (az ország 2002-es és 2016-os versenyzője) mentoráltja, Destiny Chukunyere nyert meg. Az énekesnő az ország színeiben 2015-ben megnyerte a Junior Eurovíziós Dalfesztivált, majd 2019-ben a máltai versenyző, Michela vokalistájaként szerepelt a felnőttek versenyén.